— Анатоль Арцёмавіч, — як расказала мне яго жонка Булаўка Валянціна Канстанцінаўна, якая зараз жыве ў Калінкавічах, — нарадзіўся ў 1936 г. у в. Гарочычы. Яго бацька, Булаўка Арцём Паўлавіч, 1910 г.н., быў родам з суседніх Булавак. З 1931 г. служыў у Чырвонай Арміі. Быў кадравым ваенным. З першага дня вайны яму прыйшлося ўступіць у крывавы бой з нямецка-фашысцкімі акупантамі ў складзе войск Паўночна-Заходняга фронту. Абараняў паўночную сталіцу краіны – горад Ленінград.